Ministru kabineta rīkojuma projekta **“****Par likumā “Par valsts budžetu 2020.gadam” noteikto valsts budžeta aizdevumu kopējo palielinājumu”** sākotnējās ietekmes novērtējuma ziņojums (anotācija)

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par likumā “Par valsts budžetu 2020.gadam” noteikto valsts budžeta aizdevumu kopējo palielinājumu” (turpmāk – projekts) mērķis ir nodrošināt nepieciešamos līdzekļus atbalsta piešķiršanai apgrozāmo līdzekļu aizdevumu veidā saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība.Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums | Ņemot vērā visā valsts teritorijā izsludināto ārkārtējo situāciju (Ministru kabineta 2020.gada 12.marta rīkojums Nr.103 “Par ārkārtas situācijas izsludināšanu”) un ar to saistīto prognozējamo iespaidu uz valsts ekonomiku, likumā „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”paredzēti pasākumi Covid-19 pandēmijas seku pārvarēšanai, tajā ietverot nodokļu, sociālās aizsardzības, atbalsta uzņēmējdarbībai, līdzekļu neparedzētiem gadījumiem palielināšanas, apropriāciju pārdales un citus nozarēm nepieciešamos jautājumus, kas tieši saistīti ar krīzes ātru un efektīvu pārvarēšanu, kā arī priekšlikumus par valsts atbalstu dīkstāves izmaksu kompensēšanai noteiktās krīzes skartajās nozarēs.Likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 25.pants nosaka, ka par jaunu valsts aizdevumu izsniegšanu un to nosacījumiem vai jau izsniegto valsts aizdevumu līgumu nosacījumu un ar to saistīto nodrošinājuma līgumu nosacījumu maiņu ar Covid-19 izplatību saistītās ārkārtējās situācijas ietekmes mazināšanai un novēršanai lemj Ministru kabinets. Ministru kabinetam ir tiesības palielināt likumā “Par valsts budžetu 2020.gadam” noteikto valsts budžeta aizdevumu kopējo palielinājumu.2020.gada 19.martā pieņemti Ministru kabineta noteikumi Nr.149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība", kas paredz aizdevumu pieejamību saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Katru gadu gadskārtējā valsts budžeta likumā tiek noteikts valsts aizdevumu kopējais palielinājums, t.sk. atsevišķi nosakot pašvaldību aizņēmumu kopējo palielinājumu. Savukārt kopējais gadā pieļaujamais izsniedzamo valsts aizdevumu apmērs ietver gan gadskārtējā valsts budžeta likumā noteikto valsts aizdevumu kopējo palielinājumu, gan iepriekšējos gados izsniegto valsts aizdevumu paredzētās atmaksas.Ņemot vērā, ka aizvien aktīvāk tiek izmantotas normatīvajos aktos noteiktās tiesības izņemt valsts aizdevumu vidējā termiņā, saskaņā ar iepriekšējos gados noslēgto aizdevuma līgumu nosacījumiem, valsts uzņemtās saistības aizdevumu izmaksai, kas pāriet uz 2020. gadu, ir 202,4 milj. *euro*, t.sk. 131,4 milj. *euro* plānotās izmaksas pašvaldībām.Valsts pamatbudžeta aizdevumi (izsniegto aizdevumu un izsniegto aizdevumu saņemtās atmaksas starpība) 2020.gadā plānoti 334,5 milj. *euro* apmērā. Valsts budžeta izsniegtie aizdevumi plānoti 454,4 milj. *euro* apjomā, tajā skaitā:* 103,9 milj. *euro* valsts struktūrām;
* 229,0 milj. *euro* aizdevumiem pašvaldību struktūrām;
* 83,0 milj. *euro* aizdevumiem nefinanšu sabiedrībām,
* 38,5 nerezidentiem.

Saskaņā ar iepriekšējos gados noslēgtajos aizdevuma līgumos iekļautajiem aizdevumu atmaksas grafikiem, 2020. gadā valsts aizdevumu atmaksas plānotas 119,9  milj. *euro*apmērā, tajā skaitā:* no valsts struktūrām – 1,6 milj. *euro*;
* no pašvaldību struktūrām – 111,1 milj. *euro*;
* no nefinanšu sabiedrībām – 7,2 milj. *euro*.

 Likuma “Par valsts budžetu 2020.gadam” 12.pantā noteikts valsts budžeta aizdevumu kopējo palielinājums 216 319 079 *euro* apmērā, kas neietver šā likuma 13.pantā noteikto pašvaldību aizņēmumu kopējo palielinājumu, ja aizņēmumi tiek ņemti no Valsts kases.Šā likuma 13.panta pirmajā daļā noteikts pašvaldību aizņēmumu kopējais palielinājums 118 138 258 *euro* apmērā.2020.gada 19.martā pieņemti Ministru kabineta noteikumi Nr.149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība" (turpmāk – Noteikumi), kas paredz aizdevumu pieejamību saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība. Savukārt, lai nodrošinātu apgrozāmo līdzekļu aizdevumu programmas īstenošanu, šo Noteikumu 7.punkts paredz, ka, lai nodrošinātu finansējumu aizdevuma piešķiršanai, akciju sabiedrība “Attīstības finanšu institūcija Altum” piesaista valsts aizdevumu līdz 150 000 000 *euro* apmērā kredītlīnijas veidā.Ministru kabineta apstiprinātā atbalsta mehānisma uzņēmējiem īstenošanai piemērojamas likuma “[Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību](https://likumi.lv/ta/id/313373-par-valsts-apdraudejuma-un-ta-seku-noversanas-un-parvaresanas-pasakumiem-sakara-ar-covid-19-izplatibu)” normas, kas deleģē Ministru kabinetam tiesības palielināt likumā "Par valsts budžetu 2020.gadam" noteikto valsts budžeta aizdevumu kopējo palielinājumu. Lai nodrošinātu šo Noteikumu izpildi, izsniedzot akciju sabiedrībai “Attīstības finanšu institūcija Altum” valsts aizdevumu kredītlīnijas veidā, tālāk aizdevumu nodrošināšanai saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība, Finanšu ministrija ir sagatavojusi Ministru kabineta rīkojuma projektu, paredzot palielināt likuma “Par valsts budžetu 2020.gadam” 12.pantā noteikto valsts budžeta aizdevumu kopējo palielinājumu par 150 000 000 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi (neto) | 0 | 0 | 0 | 0 | 0 | 0 | 0 |
| 1.2. valsts speciālais budžets (neto) | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets (neto) | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projektam nav ietekmes uz valsts konsolidētā budžeta finansiālo bilanci.Palielinot likuma “Par valsts budžetu 2020.gadam” 12.pantā noteikto valsts budžeta aizdevumu kopējo palielinājumu par 150 000 000 *euro*, atbilstošas izmaiņas jāveic finansēšanas kategorijā “Aizdevumi” Finanšu ministrijas budžeta programmā 42.00.00 “Valsts budžeta aizdevumi un to atmaksāšana”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Savienības budžeta disciplīnas ietvars jeb tā sauktais Stabilitātes un izaugsmes pakts paredz dalībvalstīm nodrošināt “veselīgas” publiskās finanses t.i. samērīgu budžeta deficīta un parāda apmēru, kā arī koordinēt dalībvalstu budžeta politiku Eiropas Savienības līmenī.Stabilitātes un izaugsmes pakts nosaka ierobežojumus attiecībā uz dalībvalstu pieļaujamo budžeta deficīta un parāda apmēru, kā arī regulē trajektoriju, ar kādu dalībvalstīm ir jānodrošina virzība uz Stabilitātes un izaugsmes paktā noteiktajām budžeta deficīta un parāda robežvērtībām. Vienlaikus šajā ietvarā ir noteikti mehānismi, kas specifiskās situācijās ļauj dalībvalstīm uz laiku atkāpties no budžeta disciplīnas nosacījumiem.Valsts atbalsts Covid-19 negatīvo seku mazināšanai tiek finansēts nevis ar pašu nopelnīto naudu, bet gan ar aizņemto naudu, palielinot valsts deficītu un parādu virs iepriekš plānotā līmeņa.Stabilitātes un izaugsmes pakts paredz iespēju neievērot iepriekš noteikto pieļaujamo deficīta un parāda līmeni, ja (1) iestājas ārkārtēji apstākļi, kas ir ārpus valdību kontroles, vai arī, ja (2) iestājas būtiska recesija ES vai tās dalībvalstī. Iepriekš EK jau sniedza paziņojumu, ka tā atzīst Covid-19 par atbilstošu pirmajam kritērijam. 20.marta paziņojumā tā atzina, ka Covid-19 atbilst arī otrajam kritērijam. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts kase, akciju sabiedrība “Attīstības finanšu institūcija Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J. Reirs

Adijāne 67095437

zane.adijane@fm.gov.lv